Д. Драйв, дынамізм. У Гродзенскім раёне мясцовыя культасветнікі, пабачыўшы, як працуе фотакарэспандэнт "К" Юрый Іваноў, не маглі не ўстрымацца ад ацэнкі: "Нам бы такі дынамізм!" Іваноў сапраўды за адзін дзень здолеў сустрэцца з губернатарам, пераапрануць для святочнага кадра старшыню СВК "Свіслач" у Дзеда Мароза, сабраць творчую сям'ю Жукоўскіх (чатыры сыны ды восем унукаў) у матчынай хаце і прывезці ў вёску "песняра" Анатоля Кашапарава... Але і культурны драйв клубнікаў, бібліятэкараў ды музейшчыкаў падаўся тады не менш уражальным. Дамінантай святочнай дзеі яны абралі праваслаўныя і каталіцкія Каляды і прадэманстравалі пры гэтым цэлы каскад феерычных, сапраўды драйвавых мерапрыемстваў ("К" № 52 за 2006 г.).